**ELABORAT**

O INTERNOM SUSTAVU UZBUNJIVANJA, OBAVJEŠĆIVANJA I PRIJEMU PRIOPĆENJA ZA

OSNOVNU ŠKOLU KNEZA BRANIMIRA

Split, listopad 2024.g.

Sadržaj:

[1. ZAKONSKA OSNOVA ZA DONOŠENJE ELABORATA 3](#_Toc167271123)

[2. MJERE I AKTIVNOSTI KOJE SE UTVRĐUJU ELABORATOM: 4](#_Toc167271124)

[3. OBJEKTI U KOJIMA SE OSIGURAVA INTERNI SUSTAV UZBUNJIVANJA 4](#_Toc167271125)

[4. RESURSI ZA PROVEDBU INTERNOG I JAVNOG UZBUNJIVANJA 4](#_Toc167271126)

[5. UPUTE O KORIŠTENJU RESURSA ZA UZBUNJIVANJE I OBAVJEŠĆIVANJE 5](#_Toc167271127)

[6. ODGOVORNE OSOBE ZADUŽENE ZA PRIJEM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI 5](#_Toc167271128)

[7. ODGOVORNE OSOBE ZA PROVEDBU MJERA UZBUNJIVANJA I OBAVJEŠĆIVANJA 6](#_Toc167271129)

[8. PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMA PRIOPĆENJA 6](#_Toc167271130)

[9. OSTALE ODREDBE 7](#_Toc167271131)

[10. PRILOZI 7](#_Toc167271132)

[Prilog I. Osobe zadužene za prijam priopćenja o vrsti opasnosti i mjerama koje je potrebno poduzeti 8](#_Toc167271133)

[Prilog II. Odgovorne osobe za provedbu mjera za uzbunjivanje i obavješćivanje 9](#_Toc167271134)

[Prilog III. Popis radnika zaduženih za evakuaciju i spašavanje 10](#_Toc167271135)

# ZAKONSKA OSNOVA ZA DONOŠENJE ELABORATA

Na temelju članka 39. Zakona o sustavu civilne zaštite (NN 82/15, 118/18, 31/20, 20/21 i 114/22) i članka 3. Pravilnika o tehničkim zahtjevima sustava javnog uzbunjivanja stanovništva (NN 69/2016), Osnovna škola kneza Branimira, OIB: 05900773737, Donji Muć 218, 21 203 Donji Muć, dana 11.10.2024. ravnateljica Nikolina Tičinović donosi elaborat o internom sustavu za provedbu uzbunjivanja, obavješćivanja i prijemu priopćenja.

Sukladno članku 39. Zakona o sustavu civilne zaštite (NN 82/15, 118/18, 31/20, 20/21 i 114/22) vlasnici i korisnici objekata u kojima se okuplja ili istodobno boravi više od 250 ljudi, te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje, te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

Sukladno članku 41. Zakona o sustavu civilne zaštite (NN 82/15, 118/18, 31/20, 20/21 i 114/22) pravne osobe – operatori javnih komunikacijskih mreža i javno dostupnih telefonskih usluga dužni su na vidljivom mjestu u javnim telefonskim govornicama istaknuti obavijest o jedinstvenom europskom broju za hitne službe 112.) Obavijest o jedinstvenom europskom broju za hitne službe 112 i znakovi za uzbunjivanje moraju biti istaknuti na vidljivom mjestu u svim javnim ustanovama i stambenim zgradama.

Člankom 3. Pravilnika o tehničkim zahtjevima sustava javnog uzbunjivanja stanovništva (NN 69/16), propisano je da za uspostavu internog sustava uzbunjivanja i obavješćivanja u objektima za koje se temeljem članka 39. Zakona o sustavu civilne zaštite (NN 82/15, 118/20, 31/20, 20/21 i 114/22) mora osigurati uzbunjivanje i obavješćivanje te preko istog osigurati provedbu javnog uzbunjivanja, mogu se koristiti razglasi i video sustavi instalirani u objekte i njihovu okolinu, te ostali suvremeni komunikacijski sustavi kojima se može osigurati pouzdano i brzo uzbunjivanje (GSM, interni sustavi elektroničke pošte, interni radio komunikacijski sustavi).

Kako bi se osiguralo uspostavljanje funkcionalnog sustava internog uzbunjivanja, vlasnici i korisnici predmetnih objekata, dužni su izraditi Elaborat za interni sustav uzbunjivanja i obavješćivanja sukladno članku 3. stavku 2. Pravilnika o tehničkim zahtjevima sustava javnog uzbunjivanja stanovništva (NN 69/16).

# MJERE I AKTIVNOSTI KOJE SE UTVRĐUJU ELABORATOM:

Ovim elaboratom se utvrđuju:

* resursi za uzbunjivanje i obavješćivanje i način njihovog korištenja,
* odgovorne osobe zadužene za prijem priopćenja o vrsti opasnosti i mjerama koje je potrebno poduzeti,
* odgovorne osobe za provedbu uzbunjivanja i obavješćivanja.

# OBJEKTI U KOJIMA SE OSIGURAVA INTERNI SUSTAV UZBUNJIVANJA

Sustav uzbunjivanja i obavješćivanja iz ovog *Elaborata* provodit će se na lokaciji Osnovne škole kneza Branimira, OIB: 05900773737, Donji Muć 218, 21 203 Donji Muć.

# RESURSI ZA PROVEDBU INTERNOG I JAVNOG UZBUNJIVANJA

Za uspostavu internog sustava uzbunjivanja i obavješćivanja u prostorima škole te osiguranje provedbe internog i javnog uzbunjivanja, koristi se:

* alarm/školsko zvono
* e-mail/telefonskom vezom, mobilni telefoni
* nakon oglašavanja opasnosti provjerava se prisustvo osoba u svim prostorijama, priopćava im se vrsta opasnosti i upućuje o daljnjim postupcima
* učenici, radnici, te ostale zatečene osobe u školi informaciju dobivaju od radnika koji su zaduženi za evakuaciju i spašavanje u školi, te se postupa u skladu s procjenom o mjerama sigurnosti (ovisno o situaciji: ostaje se u istom prostoru, premješta se u drugi dio objekta ili se izlazi izvan prostora škole)

# UPUTE O KORIŠTENJU RESURSA ZA UZBUNJIVANJE I OBAVJEŠĆIVANJE

* U OŠ kneza Branimira ravnateljica te domar (preko e-mail adrese) sudjeluju u sustavu uzbunjivanja.
* Svi radnici Škole imaju mobilne uređaje, a vodi se evidencija osobnih brojeva GSM uređaja svakog zaposlenika. Vodi se i evidencija službenih elektroničkih adresa učitelja.
* Interni sustav uzbunjivanja temelji se na uzbunjivanju mobilnim telefonima, fiksnim linijama, elektroničkom poštom (e – mail), putem školskog zvona, te obavješćivanju glasom (usmeno od vrata do vrata) provjerava se nazočnost osoba, priopćava o vrsti opasnosti i upućuje ih o postupcima.
* Obavješćivanje zaposlenika, djece i ostalih zatečenih osoba vrši se usmenim putem po saznanju o vrsti opasnosti, te ih se upoznaje o detaljima događaja. Neposredno obavještavanje o sustavu uzbunjavanja, resursima i postupcima priopćava se usmeno svakom novom zaposleniku prilikom prijema u radni odnos.

# ODGOVORNE OSOBE ZADUŽENE ZA PRIJEM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI

Voditelj sustava uzbunjivanja i obavješćivanja u smislu ovog Elaborata (dalje: Voditelj sustava) je ravnateljica škole. Ravnateljica škole je zadužena za prijam priopćenja o vrsti opasnosti i mjerama koje treba poduzeti te za prijenos priopćenja za uzbunjivanje i obavješćivanje.

Zamjenik Voditelja sustava je domar škole.

Kontakti Voditelja sustava i njegovih zamjenika dostavljaju se u nadležni centar 112 Splitsko-dalmatinske županije. Za dostavu kontakata i redovito ažuriranje istih zadužen je Voditelj sustava. Popis osoba zaduženih za prijam priopćenja s brojevima njihovih mobilnih telefona i e-mail adresama prilaže se ovom Elaboratu.

* Odgovorne osobe za prijem priopćenja o vrsti opasnosti i mjerama koje je potrebno poduzeti, te za prijenos priopćenja odgovornim osobama za provedbu mjera za uzbunjivanje i obavješćivanje navedene su u odluci o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti. – Prilog I
* Odgovorne osobe za provedbu mjera za uzbunjivanje i obavješćivanje navedene su u Odluci o odgovornim osobama za provedbu uzbunjivanja i obavješćivanja. – Prilog II
* Radnici koji su zaduženi za evakuaciju i spašavanje u školi. – Prilog III

# ODGOVORNE OSOBE ZA PROVEDBU MJERA UZBUNJIVANJA I OBAVJEŠĆIVANJA

* Odgovorne osobe za provedbu mjera uzbunjivanja i obavješćivanja navedene su u prilogu II ovoga Elaborata.
* Osobe zadužene za prijam priopćenja o vrsti opasnosti i mjerama koje treba poduzeti navedene su u prilogu I ovoga Elaborata.
* Radnici koji su zaduženi za evakuaciju i spašavanje navedeni su u prilogu III ovoga Elaborata.

U slučaju potrebe, odgovorne osobe za provedbu mjera za uzbunjivanje i obavješćivanje obavještavaju zadužene osobe za prijam priopćenja o vrsti opasnosti i mjerama koje treba poduzeti.

Radnici koji su zaduženi za evakuaciju i spašavanje provode uzbunjivanje i obavješćivanje radnika, djece i ostalih zatečenih osoba u prostorima Škole te po potrebi provode evakuaciju istih.

# PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJEMA PRIOPĆENJA

Najmanje jednom godišnje treba provoditi provjeru funkcioniranja sustava uzbunjivanja obavješćivanja i prijema priopćenja.

Provjerom rukovodi Voditelj sustava.

Provjera se obavlja tako da se simulira stvarna situacija uzbunjivanja, obavješćivanja i prijemu priopćenja.

O svakoj provedenoj provjeri Voditelj sustava obvezan je izraditi izvješće, dostaviti ga Školskom odboru te ako su uočeni slabosti i nedostaci u sustavu, dužan je predložiti i provesti mjere poboljšanja.

# OSTALE ODREDBE

Mjere evakuacije i spašavanja propisane su posebnim Planom evakuacije te nisu obuhvaćene ovim Elaboratom.

Temeljem članka 55. stavak 4. Zakona o zaštiti na radu radu (NN 71/2014, 118/2014, 94/2018 i 96/2018) propisana je obveza poslodavca za osposobljavanje radnika, glede postupanja u slučaju nastanka neposrednih i značajnih rizika za život i zdravlje, kojima su izloženi ili mogu biti izloženi.

Stavak 5. navedenoga Zakona propisuje obvezu provođenja vježbe evakuacije i spašavanja minimalno jednom u dvije godine.

Navedenu obavezu Škola treba redovito izvršavati, jer se jedino kroz vježbe evakuacije i spašavanja može provjeravati primjenjivost Plana evakuacije i spašavanja. Također, vježba evakuacije i spašavanja je uz teoretsko osposobljavanje je jedini pravi način da se zaposlenici i praktično osposobe za provođenje evakuacije i spašavanja za slučaj bilo kakvog izvanrednog događaja.

Ovaj Elaborat za uspostavu internog sustava uzbunjivanja i obavješćivanja objavljuje se na oglasnoj ploči Škole.

Elaborat stupa na snagu danom donošenja, te se dostavlja na zahtjev nadležnom centru 112.

# PRILOZI

1. Odgovorne osobe zadužene za prijem priopćenja o vrsti opasnosti i mjerama koje je potrebno poduzeti
2. Odgovorne osobe za provedbu uzbunjivnja i obavješćivanja
3. Popis radnika zaduženih za evakuaciju i spašavanje

## Prilog I. Osobe zadužene za prijam priopćenja o vrsti opasnosti i mjerama koje je potrebno poduzeti

|  |  |  |  |  |
| --- | --- | --- | --- | --- |
| Ime i prezime | Radno mjesto | Funkcija u sustavu uzbunjivanja | e-mail adresa | mobitel |
| Nikolina Tičinović | Ravnatelj | Voditelj sustava | [nikolina.ticinovic@skole.hr](mailto:nikolina.ticinovic@skole.hr) | 099 216 0397 |
| Nedjeljko Višić | Domar | Zamjenik voditelja sustava | [nenovisic@net.hr](mailto:nenovisic@net.hr) | 092 115 6800 |

## Prilog II. Odgovorne osobe za provedbu mjera za uzbunjivanje i obavješćivanje

|  |  |  |  |  |
| --- | --- | --- | --- | --- |
| Ime i prezime | Radno mjesto | Funkcija u sustavu uzbunjivanja | e-mail adresa | mobitel |
| Nikolina Tičinović | Ravnatelj | Voditelj sustava | [nikolina.ticinovic@skole.hr](mailto:nikolina.ticinovic@skole.hr) | 099 216 0397 |
| Nedjeljko Višić | Domar | Zamjenik voditelja sustava | [nenovisic@net.hr](mailto:nenovisic@net.hr) | 092 115 6800 |

## Prilog III. Popis radnika zaduženih za evakuaciju i spašavanje

|  |  |  |
| --- | --- | --- |
| Ime i prezime | e-mail adresa | mobitel |
|  |  |  |
|  |  |  |
|  |  |  |
|  |  |  |
|  |  |  |
|  |  |  |